Odense Adresse-Contoirs Efterretninger, 1842-08-01
Stænderforsamlingen i Roeskilde. Tiende Møde den 19 Juli. J sit Andragende om almindelig Værnepligt gik Kammerherre Abrahamson ud paa at bevise, at Overveielsen af Landets Forsvar godtgjør Nødvendigheden af almindelig Værnepligt; at ogsaa Hensyn paa Bondestanden paa det Bestemteste fordrer almindelig Værnepligt, og at dette vil fremmes af de andre Stænder. Hr. Kammerherren foreslog derfor at indgaae med en allerunderdanigst Petition: "At det maatte behage Hs. M. Kongen, i 1811 allernaadigst at lade forelægge Provindsialstænderne et Lovndkast til Jndførelse af almindelig Værnepligt, paa Grundlag af Underviisning i Vaabens Brug af enhver vaabenfør Mand, og paa Tjeneste, deels i Hærens samtlige 3 Hovedafdelinger, deels ikkun i den 3die, som hvilken Forstærkningens Fastmandsklasse og Borgermilitserne regnes; deels endeligen overgaaende strax efter Underviisningen i Vaabens Brug i Forstærkningens Reserve klasse. - hvorhos dog Frikjøbelsesret fra Militair-Tjeneste allernaadigst maatte tilstaaes." Kammerherre Scavenius; Det Eneste, hvorom jeg vil erindre, er, hvad Proponenten selv i Begyndelsen af Forslaget har anført, at den kal Commissarius nemlig har meddeelt Forsamlingen, at et Udkast angaaende hiin Gjenstand var meget nær ved at skulle forelægges i nærværende Session, at det kun var uforudseete Omstændigheder, som hindrede, at dette ikke skeete, og at et saadant Udkast vil kunne ventes forelagt næste Gang, vi samles. Forsamlingen vil altsaa, ved at tage det foreliggende Forslag, under Overveielse og i Anledning af samme at indgive en Petition, ikke bevirke noget Andet end, hvad der alligevel ellers vil opnaaes, og da nu tillige Forsamlingens Tid er meget optaget - der er saaledes, hvad ingensinde forhen har været Tilfældet, nedsat ikke mindre end 2 Committeer, der hver bestaae af 9 Medlemmer –, forekommer det mig, at der er saameget Mere, som taler for, at man ikke bør indlade sig paa Forslaget, der saaledes maa ansees som unødvendigt. Jeg stemmer Biste derfor for, at ingen Committee nedsættes. Proprietair Hansen: Min Tro paa, at det omtalte Forslag fra Regjeringens Side vil blive forelagt den næste Stænderforsamling, er ikke saa fast som den sidste ærede Talers. Naar det betænkes, at Hs. Maj. i sine Svar paa de Andragender, som kort efter Tronskiftet indløb fornemmelig fra Bondestanden, gav denne Stand et bestemt Løvte om, at almindelig Værnepligt saa hurtigt som muligt skulde blive indført, naar man dernæst senere har seet, at de Paabud, som Hs. Maj. har gjort, for at fremme hiint hans alvorlige Ønske og bestemte Tilsagn, ikke i den forlovne Række af Aar have kunnet bevirke, at der forelagdes nærværende Stænderforsamling et Lovudkast angaaende den omhandlede Gjenstand, naar det endelig er vitterligt, at Hs. Maj. selv har opoffret Meget af sine personlige Kræfter og af sin kostbare Tid, for at fremtvinge Opfyldelsen af hiint Paabud, og at dette desuagtet ikke er blevet efterkommet: da troer jeg, at der, for den nærværende Forsamling, maa være en stærk Opfordring til, at staae Hs. Maj. bi. Dette er vistnok ikke ubetimeligt, da den Anskuelse meere og meere gjør sig gjeldende, at, hvor Hs. Maj. søger at fremvirke gjennemgribende Foranstaltninger i en liberal eller fremadskridende Retning, der søge stedie de øverste Collegier eller Hs. Majestæts fornemste Raadgivere, som ere af anden Mening, at trænge saadanne Foranstaltninger tilbage Paa Grund af disse mine oprigtige Anskuelser kan jeg ikke Andet end anbefale, at der i Anledning af det oplæste Forslag nedsættes en Committee, og jeg kan aldeles ikke troe, at der, naar Stænderforsamlingen ikke understøtter Hs. Majestæts Attraa i denne Retning, vil blive forelagt noget Lovforslag næste Gang, vi samles. Ligeledes antager jeg, at der gives et Parti i Staten, mod hvis Jnteresse det strider, at Forholdene til Hertugdømmene skulde blive ordnede. Jeg troer, at det Parti har havt Jndflydelse paa, at Sagen om almindelig Værnepligt ikke denne Gang er bleven forelagt af Regjeringen. Man har meent, at kommer Tid, kommer Raad, og man er bleven ved at trække Sagens Afgjørelse ud, lige indtil de sidste Dage for nærværende Forsamling blev aabnet. Der er muligen dem, der troe at kunne gjøre Hs. Maj. kjed af Sagen, saaledes at den tilsidst bliver lagt paa Hylden. Prof. David og Kambr. Neergaard erklærede sig imod, Etatsr. Stenfeldt for en Committee. (Forts.)